
Par finansējuma piešķiršanu līdzfinansējuma nodrošināšanai daudzdzīvokļu dzīvojamās mājas Celtnieku ielā 3, Cesvaine, Madonas novads, energoefektivitātes pasākumu veikšanai

2026. gada 16. martā Madonas novada pašvaldībā ir saņemts SIA “Madonas namsaimnieks”, reģistrācijas Nr. 47103000233, iesniegums ar lūgumu piešķirt līdzfinansējumu daudzdzīvokļu dzīvojamās mājas Celtnieku ielā 3, Cesvaine, Madonas novads, energoefektivitātes pasākumu veikšanai. Iesniegumam pievienoti dokumenti, kas apliecina, ka, pamatojoties uz 21.07.2024. Dzīvojamās mājas pilnvarojuma līgumu Nr. SL-54/2024, SIA “Madonas namsaimnieks” ir daudzdzīvokļu dzīvojamās mājas Celtnieku iela 3, Cesvaine, Madonas novads, pārvaldnieks (turpmāk – Pretendents).
[bookmark: _Hlk198558462]Saskaņā ar Madonas novada pašvaldības 30.10.2025. saistošo noteikumu Nr. 9 “Madonas novada pašvaldības līdzfinansējuma piešķiršanas kārtība daudzdzīvokļu dzīvojamo māju energoefektivitātes pasākumu veikšanai, renovācijai un tām piesaistīto zemes gabalu labiekārtošanai” (turpmāk tekstā – saistošie noteikumi) 12. punktu, lai saņemtu pašvaldības līdzfinansējumu daudzdzīvokļu dzīvojamām mājām, ir jāatbilst 12. punktā noteiktajiem nosacījumiem. Komisija energoefektivitātes pasākumu veikšanas atbalstam (turpmāk tekstā – Komisija) 2026. gada 29. jūnija sēdē konstatēja, ka nav izpildīti visi līdzfinansējuma piešķiršanas kritēriji, jo netika izpildīta saistošo noteikumu 12.6. punkta prasība – nekustamā īpašuma nodokļa parāds pārsniedz noteikumos pieļaujamo apmēru. Līdz ar to Komisija pieņēma lēmumu Nr. 2, protokols Nr. 2 – Pieteikumu atstāt bez virzības nosakot termiņu trūkumu novēršanai līdz 2026. gada 30. septembrim.
Pēc Pretendenta sniegtās informācijas par trūkumu novēršanu 2026. gada 28. jūlija sēdē Komisija secināja, ka Pretendents atbilst saistošo noteikumu 12. punkta prasībām.
Saskaņā ar saistošo noteikumu 4. punktu, līdzfinansējums dzīvojamās mājas energoefektivitātes pasākumiem tiek piešķirts: energoaudita veikšanai 50 % no izmaksām; tehniskās apsekošanas veikšanai 50 % no izmaksām; vienkāršotās renovācijas tehniskās dokumentācijas izstrādāšanai 50 % no izmaksām.
Par daudzdzīvokļu dzīvojamās mājas Celtnieku ielā 3, Cesvaine, Madonas novads, energoefektivitātes pasākumiem ir iesniegti Saistošo noteikumu 12. punktā noteiktie dokumenti, kas apliecina energoefektivitātes pasākumu - vienkāršotās renovācijas tehniskās dokumentācijas izstrādāšanu EUR 16 335,00 (sešpadsmit tūkstoši trīs simti trīsdesmit pieci euro 00 centi) apmērā. 
2026. gada 28. jūlijā Komisijas pieņēma lēmumu Nr. 1, protokols Nr. 3 - virzīt lēmumprojektu par līdzfinansējuma energoefektivitātes pasākumu veikšanai daudzdzīvokļu dzīvojamai mājai Celtnieku ielā 3, Cesvaine, Madonas novads, piešķiršanu 50% apmērā no energoefektivitātes pasākumu veikšanas izmaksām, kas sastāda EUR 8 167,50 (astoņi tūkstoši viens simts sešdesmit septiņi euro, 50 centi). Centrālās administrācijas tāmes 1501.10.4 “Energopārvaldība” 2026. gada atlikums – EUR 3 223,73 (trīs tūkstoši divi simti divdesmit trīs euro, 73 centi). 
	Noklausījusies sniegto informāciju, ņemot vērā Komisijas lēmumu,  pamatojoties uz “Madonas novada pašvaldības 30.10.2025. saistošo noteikumu Nr. 9 “Madonas novada pašvaldības līdzfinansējuma piešķiršanas kārtība daudzdzīvokļu dzīvojamo māju energoefektivitātes pasākumu veikšanai, renovācijai un tām piesaistīto zemes gabalu labiekārtošanai” 11. punktu, atklāti balsojot: PAR – 13 (Agris Lungevičs, Aigars Šķēls, Aivis Masaļskis, Aivis Mitenieks, Andris Dombrovskis, Artūrs Čačka, Egils Bērziņš, Guntis Klikučs, Janīna Grudule, Jānis Erels, Māris Justs, Rūdolfs Medenis, Valda Kļaviņa), PRET – NAV, ATTURAS – NAV, Madonas novada pašvaldības dome NOLEMJ:

1. Piešķirt finansējumu EUR 4 943,77 (četri tūkstoši deviņi simti četrdesmit trīs eiro, 77 centi) Centrālās administrācijas tāmei 1501.10.4 “Energopārvaldība” līdzfinansējuma energoefektivitātes pasākumu veikšanai daudzdzīvokļu dzīvojamās mājas Celtnieku iela 3, Cesvaine, Madonas novads, dzīvokļu īpašnieku kopībai 50% apmērā no energoefektivitātes pasākumu veikšanas izmaksām. Finansējumu piešķirt no Madonas novada pašvaldības 2026. gada budžeta nesadalītajiem līdzekļiem, kas ņemti no Cesvaines apvienības pārvaldes 2025. gada budžeta atlikuma.	
2. Finanšu nodaļai līdzfinansējumu ieskaitīt daudzdzīvokļu dzīvojamās mājas pārvaldnieka SIA “Madonas namsaimnieks”, reģistrācijas Nr. 47103000233, norēķinu kontā 10 dienu laikā no domes lēmuma pieņemšanas dienas un e-rēķina saņemšanas.



Domes priekšsēdētājs							A. Lungevičs

